U Dodatku A Stockholmskoj konvenciji trenutačno je navedeno 28 kemikalija ili skupina kemikalija koje podliježu zabrani proizvodnje i uporabe, osim ako postoje općenita ili specifična izuzeća. Osim toga, proizvodnja i uporaba DDT-a, pesticida koji se i dalje upotrebljava u mnogim zemljama u razvoju, strogo je ograničena, kako je utvrđeno u Dodatku B Stockholmskoj konvenciji. Dodatak B sadržava i PFOS, njegove soli i PFOS-F, za koje se isto tako utvrđena izuzeća i prihvatljive uporabe.

Tim se općenitim izuzećima dopuštaju laboratorijska istraživanja, uporaba kao referentna norma i nenamjerne onečišćujuće tvari u tragovima u kemikalijama, smjesama i proizvodima. Proizvodi koji sadržavaju postojane organske onečišćujuće tvari, a proizvedeni su ili su već u uporabi prije datuma stupanja na snagu odgovarajuće obveze, isto tako podliježu izuzeću pod uvjetom da stranke tajništvu Stockholmske konvencije dostave informacije o uporabama i nacionalnom planu za gospodarenje otpadom za takve predmete.

Ispuštanja nenamjerno proizvedenih nusproizvoda navedenih u Dodatku C (dioksini, furani, poliklorirani bifenili (PCB), pentaklorobenzen (PeCB), heksaklorobenzen (HCB) i poliklorirani naftaleni (PCN) (prosinac 2016.) te heksaklorobutadien (prosinac 2018.)) podliježu stalnom smanjivanju na najmanju moguću mjeru s krajnjim ciljem potpune obustave, ako je to moguće. Stranke su u skladu s Dodatkom C dužne promicati i, u skladu sa svojim akcijskim planovima, zahtijevati uporabu najboljih raspoloživih tehnika za nove izvore unutar glavnih kategorija izvora utvrđenih u II. i III. dijelu Dodatka C Stockholmskoj konvenciji.

Stockholmskom konvencijom predviđa se i utvrđivanje i sigurno gospodarenje zalihama koje sadržavaju postojane organske onečišćujuće tvari ili se sastoje od njih. Otpad koji sadržava postojane organske onečišćujuće tvari, koji se od njih sastoji ili je njima kontaminiran trebao bi se odložiti tako da se sadržaj postojanih organskih onečišćujućih tvari uništi ili nepovratno transformira tako da više ne pokazuje svojstva postojanih organskih onečišćujućih tvari. Ako ta opcija nije povoljna za okoliš ili je sadržaj postojanih organskih onečišćujućih tvari nizak, otpad se može odložiti na neki drugi način prihvatljiv za okoliš. Operacije odlaganja koje mogu dovesti do regeneriranja ili ponovne uporabe postojanih organskih onečišćujućih tvari izričito su zabranjene. Kad je riječ o pošiljkama otpada, u obzir se moraju uzeti odgovarajuća međunarodna pravila, standardi i smjernice, kao što je Baselska konvencija o nadzoru prekograničnog prometa opasnog otpada i njegovu odlaganju iz 1989..

Tablica 1.: Pregled postojanih organskih onečišćujućih tvari reguliranih na međunarodnoj razini (nove postojane organske onečišćujuće tvari dodane Stockholmskoj konvenciji od 2009. istaknute su sivom bojom)

Tvar CAS Uvrštena u Stockholmsku konvenciju Uvrštena u Protokol UNECE-a o postojanim organskim onečišćujućim tvarima Uvrštena u Uredbu EU-a o postojanim organskim onečišćujućim tvarima Namjerno proizvedene postojane organske onečišćujuće tvari Aldrin 309-00-2 Dodatak A Da Da Klordan 57-74-9 Dodatak A Da Da Klordekon 143-50-0 Dodatak A Da Da Dieldrin 60-57-1 Dodatak A Da Da Endosulfan 959-98-8 33213-65-9 115-29-7 Dodatak A Ne Da Endrin 72-20-8 Dodatak A Da Da Heptaklor 76-44-8 Dodatak A Da Da Heksabromobifenil (HBB) 36355-01-8 Dodatak A Da Da Heksabromociklododekan (HBCDD) (uključujući njegove izomere) 25637-99-4 3194-55-6 134237-50-6 134237-51-7 134237-52-8 Dodatak A Ne Da Heksabromodifenil eter i heptabromodifenil eter 36483-60-0,

68928-80-3

i drugi Dodatak A Da Da Da Heksaklorobenzen (HCB) 118-74-1 Dodatak A Da Da Alfa-heksaklorocikloheksan* 319-84-6, 608-73-1 Dodatak A Da: heksaklorocikloheksani (HCH; CAS: 608-73-1 ), uključujući lindan (CAS: 58-89-9) Da (svi izomeri, uključujući gama-HCH koji se nalazi u lindanu) Beta-heksaklorocikloheksan* 319-85-7 Dodatak A Lindan* 58-89-9 Dodatak A Mireks 2385-85-5 Dodatak A Da Da Pentaklorobenzen 608-93-5 Dodatak A Da Da Pentaklorofenol (PCP) 87-86-5 i drugi Dodatak A Ne Da – dodano preinakom iz 2019. Poliklorirani bifenili (PCB) 1336-36-3 i drugi Dodatak A Da Da Tetrabromodifenil eter i pentabromodifenil eter 40088-47-9, 32534-81-9

i drugi Dodatak A Da Da Da Toksafen 8001-35-2 Dodatak A Da Da DDT 50-29-3 Dodatak B Da Da Perfluoroktan sulfonska kiselina, njezine soli i perfluoroktan sulfonil fluorid (PFOS) 1763-23-1, 307-35-7

i drugi Dodatak B Da Da Perfluorooktanska kiselina (PFOA), njezine soli i njoj srodni spojevi 335-67-1 Dodatak A Ne Da – dodano u travnju 2020. SCCP-i – kratkolančani klorirani parafini 85535-84-8 i drugi Dodatak A Da Da HCBD – heksaklorobutadien 87-68-3 Dodatak A Da Da PCN – poliklorirani naftaleni 70776-03-3 i drugi Dodatak A Da Da Bis(pentabromofenil)eter, poznat i kao dekabromodifenil eter (c-dekaBDE) 1163-19-5 Dodatak A Ne Da – dodano preinakom iz 2019. Dikofol 115-32-2 Dodatak A Ne Da – dodano u lipnju 2020. Nenamjerno proizvedene postojane organske onečišćujuće tvari Poliklorirani dibenzo-p-dioksini (PCDD) 1746-01-6 Dodatak C Da Da Poliklorirani dibenzofurani (PCDF) 1746-01-6 Dodatak C Da Heksaklorobenzen (HCB) 118-74-1 Dodatak C Da Da Pentaklorobenzen 608-93-5 Dodatak C Da Da – dodano preinakom iz 2019. Poliklorirani bifenili (PCB) 1336-36-3 i drugi Dodatak C Da Da PCN – poliklorirani naftaleni 70776-03-3 i drugi Dodatak C Da Da – dodano preinakom iz 2019. Policiklički aromatski ugljikovodici (PAH) 207-08-9 i drugi Ne Da Da HCBD – heksaklorobutadien 87-68-3 Dodatak C Da Da – dodano preinakom iz 2019.

* Lindan, alfa- i beta-heksaklorocikloheksan, ali i klordekon i heksabromobifenil nove su postojane organske onečišćujuće tvari u skladu sa Stockholmskom konvencijom, ali već su bile obuhvaćene Protokolom o postojanim organskim onečišćujućim tvarima i Uredbom o postojanim organskim onečišćujućim tvarima.

4.Svrha provedbenog plana Unije o postojanim organskim onečišćujućim tvarima

Stockholmskom konvencijom utvrđuje se obveza svih stranaka da izrade i nastoje primijeniti plan provedbe svojih obveza na temelju te konvencije. Za Uniju je ta obveza sadržana i u članku 9. Uredbe o postojanim organskim onečišćujućim tvarima. Komisija je stoga 2007. izradila provedbeni plan o postojanim organskim onečišćujućim tvarima, koji obuhvaća i tvari uvrštene u Protokol o postojanim organskim onečišćujućim tvarima . Taj je plan nekoliko puta ažuriran kako su se mijenjali Stockholmska konvencija, Protokol o postojanim organskim onečišćujućim tvarima i pravo Unije.

Opća je svrha provedbenog plana Unije ispuniti pravne obveze, ali i razmotriti poduzete mjere te utvrditi strategiju i akcijski plan za daljnje mjere Unije koje se odnose na postojane organske onečišćujuće tvari uvrštene u Stockholmsku konvenciju i/ili Protokol UNECE-a o postojanim organskim onečišćujućim tvarima.

Provedbenim planom Unije stoga se nastoji:

·preispitati postojeće mjere Unije koje se odnose na postojane organske onečišćujuće tvari,

·procijeniti njihovu učinkovitost i dostatnost u ispunjavanju obveza Stockholmske konvencije,

·utvrditi potrebe za daljnjim mjerama Unije,

·uspostaviti plan za provedbu daljnjih mjera,

·utvrditi i ojačati veze i potencijalne sinergije između gospodarenja postojanim organskim onečišćujućim tvarima i drugih politika u području okoliša, ali i drugih područja politike, i

·informirati javnost o postojanim organskim onečišćujućim tvarima i mjerama kontrole koje se na njih primjenjuju.

5.Sažetak provedbenog plana Unije